உள்ளூராட்சிமன்றத் தேர்தல்கள் திருத்தச் சட்டங்களின்போது முஸ்லிம் மற்றும் மலையகக் கட்சிகளின் பிரதிநிதிகள் ஆற்றிய உரைகளில் அவர்கள் எதிர்கொள்ளப்போகும் சவால்களின் பிரதிபலிப்புகள் தெரிந்தன. எந்தவொரு மலையகத் தமிழ் பிரதிநிதியும், அல்லது முஸ்லிம் கட்சிகளின் பிரதிநிதியும் முழுமையாக இந்த முறைமையை ஏற்றுக்கொள்வதாக தங்களது உரைகளில் தெரிவிக்கவில்லை. தமிழ் தேசிய கூட்டமைப்பினர் தங்களுக்கு இந்த முறைமை சவாலானதாக இல்லை என உணர்பவர்களாக பெண்களின் பிரதிநித்துவத்தை ஐம்பது சதவீதம் வரை உயர்த்தவேண்டும் என பொதுப்பட பேசிச் சென்றதையே அவதானிக்க முடிந்தது.